ທ່ານນາງຄລິນຕັນກ່າວວ່າ ມັນເປັນເຣື່ອງສຳຄັນ ສຳລັບຣັດເຊັຽ ທີ່ຈະອ້າແຂນຣັບເອົາ ສິດທິພື້ນຖານຂອງມະນຸດ
ຂ່າວສຳຄັນອື່ນໆ: ເກົາຫລີເໜືອ ສະແດງຄວາມເສັຽໃຈ ກ່ຽວກັບພັຍນ້ຳຖ້ວມ ທີ່ເຮັດໃຫ້ຊາວເກົາຫລີໃຕ້ 4 ຄົນ ເສັຽຊີວິດ; ສະຫະຣັດ ຮຽກຮ້ອງອີກຄັ້ງນຶ່ງ ໃຫ້ເກ
ຣັຖມຸນຕຣີການຕ່າງ ປະເທດສະຫະຣັດ ທ່ານນາງ HILLARY CLINTON ກ່າວວ່າມັນເປັນເຣື່ອງສຳຄັນ ສຳລັບຣັດເຊັຽ ທີ່ຈະອ້າແຂນ ຮັບເອົາສິດທິ ພື້ນຖານຂອງມະນຸດ ແລະອິສຣະພາບ ຮວມທັງສິດທິ ໃນການປະກອບ ສ່ວນເຂົ້າຮ່ວມຂັ້ນຕອນທາງດ້ານການເມືອງ ຢ່າງເປີດກວ້າງ ທ່ານນາງ CLINTON ກ່າວຕໍ່ພວກນັກສຶກສາທີ່ມະຫາວິທຍາລັຍ ກຸງມົສກູ ໃນວັນພຸດມື້ນີ້ວ່າ ຕ້ອງໄດ້ມີການ ມອບໝາຍສິດອຳນາດໃຫ້ແກ່ປະຊາຊົນ ເພື່ອຊັ່ງຊາຕີຣາຄາເບິ່ງວ່າ ກົດໝາຍໃດ ທີ່ພວກເຂົາເຈົ້າຈະດຳຣົງຊີວິດ ຢູ່ພາຍໃຕ້ ທ່ານນາງກ່າວວ່າ ອິສຣະພາບ ຈະພາໃຫ້ມີທ່າທີທີ່ປະຊາຊົນບໍ່ນິຍົມ ແລະບໍ່ເຫັນພ້ອມນຳ ໃນຄວາມຄິດໂດຍທົ່ວໆໄປນັ້ນຄືລັກສະນະໂດດເດັ່ນ ຂອງສັງຄົມ ທີ່ມີຫົວຄິດປະດິດສ້າງ ທ່ານນາງ CLINTONເວົ້າວ່າ ຍ້ອນຄຸນຄ່າ ເຫລົ່ານັ້ນແຫລະ ທີ່ເຮັດໃຫ້ການໂຈມຕີ ຕໍ່ພວກນັກຂ່າວແລະພວກນັກເຄື່ອນໄຫວ ສິດທິມະນຸດ ໃນຣັດເຊັຽ ເມື່ອໄວໆມານີ້ ເປັນເຣື່ອງທີ່ສ້າງຄວາມວິຕົກກົງ ໃຫ້ແກ່ວໍຊິງຕັນ ເກົາຫລີເໜືອໄດ້ ສະແດງຄວາມເສັຽໃຈ ກ່ຽວກັບການເສັຽຊີວິດ ຂອງຊາວເກົາຫລີໃຕ້ 6 ຄົນ ໃນເດືອນແລ້ວນີ້ ທີ່ຖືກນ້ຳສຸ ໄປໂດຍນ້ຳທີ່ປ່ອຍຈາກເຂື່ອນ ຂອງເກົາຫຼີເໜືອ ລົງໃສ່ແມ່ນ້ຳສາຍນຶ່ງ ທີ່ໄຫຼຜ່ານບໍຣິເວນຊາຍແດນ ທີ່ມີການຍາມຮັກສາການ ຢ່າງແໜ້ນໜາ ຂອງປະເທດທັງສອງ ເກົາຫລີເໜືອ ໄດ້ກ່າວສະແດງ ຄວາມເສັຽໃຈ ໃນວັນພຸດມື້ນີ້ ທີ່ກອງປະຊຸມສອງເກົາຫລີ ຊຶ່ງໄດ້ຈັດຂຶ້ນທີ່ເມືອງ KAESONG ທັງສອງຝ່າຍ ປະຊຸມກັນທີ່ ເມືອງKAESONG ເພື່ອປຶກສາຫາຣື ກ່ຽວກັບວ່າ ຈະປ້ອງກັນແນວໃດ ເພື່ອບໍ່ໃຫ້ອຸບັດຕິເຫດແບບນີ້ ເກີດຂຶ້ນຊ້ຳອີກ ພຽງຢາງກ່າວວ່າ ຣະດັບນ້ຳທີ່ສູງຂຶ້ນຢ່າງໄວວາ ຂອງເຂື່ອນທີ່ສ້າງ ໃສ່ແມ່ນ້ຳ IMJIN ໃນເກົາຫລີເໜືອເຮັດໃຫ້ຈຳເປັນຕ້ອງ ໄດ້ມີການປ່ອຍນ້ຳ ແບບສຸກເສີນ ນ້ຳທີ່ປ່ອຍໄດ້ໄ ຫລສຸລົງໄປທາງຫລັງເຂື່ອນ ຊຶ່ງເຮັດໃຫ້ ຊາວເກົາຫລີໃຕ້ ທັງ 6 ທີ່ກຳລັງໄປນອນຄ້າງຄືນໃນປ່າ ແລະຫາປາ ໃນແມ່ນ້ຳດັງກ່າວ ເສັຽຊີວິດ ນັກການທູດອະວຸໂສທ່ານນຶ່ງ ຂອງສະຫະຣັດ ກ່າວວ່າ ວໍຊິງຕັນຈະ ດຳເນີນການ ພົບປະໂດຍກົງກັບເກົາຫລີເໜືອ ກໍ່ຕໍ່ເມື່ອ ຢູ່ພາຍໃຕ້ຂອບ ຂອງການເຈຣະຈາ ປົດອາວຸດນິວເຄລັຽ 6ຝ່າຍເທົ່ານັ້ນ ຣັຖມຸນຕຣີ ຊ່ອຍວ່າການ ກະຊວງການ ຕ່າງປະເທດ ສະຫະຣັດ ທ່ານKURT CAMPBELL ໃຫ້ທັສນະດັ່ງກ່າວ ທີ່ກຸງປັກກິ່ງ ໃນວັນພຸດມື້ນີ້ຫລັງຈາກໄດ້ພົບປະ ກັບເຈົ້າໜ້າທີ່ຈີນ ກ່ຽວກັບການ ເຈຣະຈາ 6 ຝ່າຍທີ່ໄດ້ຕົກຢູ່ໃນສະພາບບໍ່ໄປ ບໍ່ມາ ທ່ານ CAMPBELL ກ່າວຕໍ່ພວກນັກຂ່າວວ່າຈີນເຊື່ອວ່າ ພຽງຢາງເຕັມໃຈ ທີ່ຈະຮັບເອົາຂອບ ຂອງການເຈຣະຈາ 6 ຝ່າຍແຕ່ທ່ານຍອມຮັບວ່າ ການດຳເນີນງານ ທາງດ້ານການທູດ ກັບເກົາຫລີເໜືອນັ້ນແມ່ນເປັນບັນຫາ ທ້າທາຍທີ່ສຸດ ອະດີດປະທານາທິບໍດີ ສະຫະຣັດ ທ່ານ GEORGE W BUSH ໄດ້ໃຫ້ ຂໍ້ສັງເກດ ທີ່ຄ້າຍຄືກັນນີ້ ໃນຄຳປາສັຍ ທີ່ກຸງໂຊລ ນະຄອນຫລວງຂອງເກົາຫລີ ໃຕ້ໃນວັນພຸດມື້ນີ້ ທ່ານ BUSH ເຕືອນວ່າ ຜູ້ນຳຂອງ ເກົາຫລີເໜືອທ່ານ KIM JONG IL ແມ່ນບໍ່ມີການ ສົງສັຍໃດໆແມ່ນກຳລັງ ຈະທຳການ ທົດສອບເບິ່ງຣະບົບເພື່ອຊອກຫາ ຈຸດອ່ອນ ແລະຈະນຳໃຊ້ສຳລັບ ໃນການໃຫ້ເປັນຜູ້ໄດ້ປຽບ ອະດີດປະທານາທິບໍດີ ສະຫະຣັດທ່ານ GEORGE W BUSH ກ່າວວ່າ ເສຖກິດ ແລະຣັຖບານຂອງບັນດາ ປະເທດ ໃນເຂດເອເຊັຽ ກຳລັງນຳພາເສຖກິດ ຂອງໂລກ ອອກຈາກ ສະພາບຕົກຕ່ຳ ໃນການຖແລງ ທີ່ກຸງໂຊລ ໃນວັນພຸດມື້ນີ້ ທ່ານ BUSH ເວົ້າວ່າ ເຖິງແມ່ນໄດ້ເກີດວິກິຕການ ທາງດ້ານການເງິນໃນໂລກ ແຕ່ເສຖກິດ ຂອງຫລາຍໆປະເທດ ໃນເອເຊັຽ ອັນມີຈີນເກົາຫລີໃຕ້ ສິງກະໂປ ຮົງກົງ ໃຕ້ຫວັນ ຍີ່ປຸ່ນ ແລະໄທໄດ້ ດຳເນີນໄປດ້ວຍດີທັງນີ້ກໍຍ້ອນ ໃນອັນທີ່ທ່ານເອີ້ນວ່າ ນະໂຍບາຍ ກະຕຸກຊຸກຍູ້ເສຖກິດທີ່ສລາດສ່ອງໃສ ຂອງຣັຖບານ ປະເທດເຫລົ່ານີ້ ທ່ານ BUSH ກ່າວວ່າ ທ່ານເຊື່ອວ່າເສຖກິດຂອງເອເຊັຽ ຈະເປັນເຄື່ອງຈັກຂນາດແຮງ ຂັບດັນໃຫ້ມີ ການເຕີບໂຕ ໃນອະນາຄົດແຕ່ທ່ານໄດ້ເຕືອນ ກ່ຽວກັບການຕັ້ງກຳແພງ ປົກປ້ອງສິນຄ້າ ຂອງຕົນ ອະດີດຜູ້ນຳຂອງສະຫະຣັດ ກ່າວວ່າ ຂະນະທີ່ບາງຄົນ ອາດຢາກຈະຕັ້ງກຳແພງແລະເຄື່ອງກີດຂວາງຕ່າງໆ ໃນດ້ານການຄ້າ ໃນເວລາທີ່ ເກີດບັນຫາ ຍຸ່ງຍາກສັບສົນແຕ່ເສັ້ນທາງ ທີ່ດີທີ່ສຸດ ໄປສູ່ການເຕີບໂຕ ຂອງເສຖກິດ ແລະການຮັບມືກັບຄວາມທຸກຍາກ ແມ່ນການຄ້າເສຣີ ຣັຖບານໄທກ່າວວ່າ ຕົນຈະໃຊ້ກົດໝາຍ ທີ່ເຄັ່ງຄັດ ວ່າດ້ວຍຄວາມປອດພັຍເພື່ອຄວບຄຸມ ການປະທ້ວງ ທີ່ບາງກອກ ໃນລະຫວ່າງ ກອງປະຊຸມສຸດຍອດຂອງສະມາຄົມອາຊ່ຽນ ຄັ້ງຈະມານີ້ ນາຍົກຣັຖມຸນຕຣີ ອະພິຊິດ ເວດຊາຊີວະກ່າວໃນມື້ ວັນອັງຄານວານນີ້ວ່າ ຣັຖບານໄທ ຈະນຳໃຊ້ກົດໝາຍ ວ່າດ້ວຍຄວາມປອດພັຍພາຍໃນ ໃນລະຫວ່າງ ກອງປະຊຸມສຸດຍອດ ບັນດາປະເທດ ສະມາຊິກບັນດາປະຊາຊາດ ໃນເຂດເອເຊັຽ ຕາເວັນອອກສຽງໃຕ້ ຫຼືອາຊ່ຽນ ຊຶ່ງຈະມີຂຶ້ນແຕ່ວັນທີ 23 ຫາ 25 ຕຸລານີ້ ກົດໝາຍວ່າດ້ວຍ ຄວາມປອດພັຍດັ່ງກ່າວຈະອະນຸຍາດໃຫ້ ຣັຖບານຕິດຕາມ ແລະສືບສວນ ເບິ່ງສະຖານະການ ທີ່ອາດຈະເປັນພັຍຂົ່ມຂູ່ ຕໍ່ຄວາມໝັ້ນຄົງແຫ່ງຊາດ ໃນລະຫວ່າງ ກອງປະຊຸມສຸດຍອດ ອາຊ່ຽນນັ້ນໄທຈະກຽມພ້ອມໄວ້ ກຳລັງຮັກສາ ຄວາມສະງົບ 18 ພັນຄົນ ຢູ່ທີ່ບ່ອນຕາກອາກາດຫົວຫີນແລະຊະອຳ ໃນໄລຍະດັ່ງກ່າວນີ້ ພວກປະທ້ວງ ຈະຈັດການໂຮມຊຸມນຸມຂຶ້ນທີ່ບາງກອກ ທ່ານອະພິຊິດກ່າວວ່າ ຣັຖບານໄທ ຈະຈັດການ ກ່ຽວກັບເຣື່ອງຄວາມປອດພັຍ ເພື່ອວ່າ ກອງປະຊຸມ ສຸດຍອດອາຊ່ຽນ ຈະບໍ່ໄດ້ຮັບຄວາມ ກະທົບກະເທືອນ ເຈົ້າໜ້າທີ່ ອັຟການິສຖານກ່າວວ່າ ທະຫານ ອັຟການິສຖານ ແລະກຳລັງ ນາໆຊາດ ໄດ້ສັງຫານ ພວກທາລີບານ ຫລາຍກວ່າ40 ຄົນ ໃນການປະຕິບັດງານ ຢູ່ໃນທົ່ວປະເທດ ກະຊວງພາຍໃນ ອັຟການິສຖານກ່າວໃນວັນພຸດ ມື້ນີ້ວ່າ ທະຫານໄດ້ສັງຫານ ພວກກະບົດທາລີບານ 30 ຄົນ ທີ່ແຂວງURUZGAN ໃນພາກໃຕ້ ຂອງປະເທດ ມື້ວານນີ້ ກະຊວງປ້ອງກັນ ປະເທດອັຟການິສຖານກ່າວວ່າ ທະຫານໄດ້ສັງຫານ ພວກກະບົດ 11 ຄົນ ຢູ່ແຂວງ GHAZNI ຢູ່ທາງທິດໃຕ້ນະຄອນຫລວງກາບູລ ເຈົ້າໜ້າທີ່ກ່າວວ່າ ນອກນັ້ນ ຍັງມີພວກຫົວຮຸນແຮງ 4 ຄົນໄດ້ເສັຽຊີວິດ ຢູ່ໃນພາກໃຕ້ ອັຟການິສຖານ ຍ້ອນຣະເບີດ ຂອງພວກເຂົາເອງແລະເຈົ້າໜ້າທີ່ເວົ້າວ່າ ຣະເບີດແຄມທາງລູກນຶ່ງ ທີ່ແຂວງ ZABUL ເຮັດໃຫ້ທະຫານອັຟການິສຖານ ເສັຽຊີວິດ 2 ຄົນ ໃນຕອນເຊົ້າມື້ນີ້ ອົງການນາໂຕ້ກ່າວວ່າທະຫານອັຟການິສຖານ ແລະກຳລັງນາໆຊາດ ໄດ້ສັງຫານຜູ້ບັນຊາການຄົນນຶ່ງຂອງກຸ່ມທາລີບານ ໃນພາກຕາເວັນອອກສຽງໃຕ້ ອັຟການິສຖານ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ